techiaith/cofnodycynulliad_en-cy huggingface dataset:
English: Wedding businesspeople tell me time is very quickly running out for wedding venues and the wedding industry as a whole. In a survey of Welsh wedding venues, 86 per cent said that clarity and a roadmap or timetable was of utmost importance to the survival of their business. Virtually every other sector has been given permission to open up, and large indoor wedding celebrations are allowed throughout most of Europe, and now even Northern Ireland. They said that without an announcement very quickly the situation for many venues will be irrecoverable. They said, 'I find the apparent lack of interest in the wedding industry in Wales absolutely extraordinary' and they said, 'We just don't have the time left to talk endlessly with no result.' There are so many jobs and businesses on the line, and yet with the correct management and messaging, they could all so easily be saved. How do you respond to them?
Welsh: Mae pobl sydd â busnesau sy'n gysylltiedig â phriodasau yn dweud wrthyf bod yr amser yn prysur ddiflannu ar gyfer lleoliadau priodasau a'r diwydiant priodasau yn gyffredinol. Mewn arolwg o leoliadau priodasau Cymru, fe ddywedodd 86 y cant fod eglurder a map neu amserlen yn hollbwysig i oroesiad eu busnesau nhw. Mae bron pob sector arall wedi cael caniatâd i agor, ac fe ganiateir dathliadau priodas mawr dan do drwy'r rhan fwyaf o Ewrop, ac erbyn hyn yng Ngogledd Iwerddon hyd yn oed. Roedden nhw'n dweud nad oes modd adfer y sefyllfa mewn llawer o leoliadau heb gael cyhoeddiad yn gyflym iawn. Roedden nhw'n dweud, 'Mae'r diffyg diddordeb ymddangosiadol yn y diwydiant priodasau yng Nghymru yn gwbl resynus' ac roedden nhw'n dweud, 'Nid oes gennym yr amser ar ôl i siarad yn ddiddiwedd heb unrhyw ganlyniad.' Mae yna gymaint o swyddi a busnesau yn y fantol, ac eto i gyd, gyda'r rheolaeth a'r negeseuon cywir, fe ellid eu hachub i gyd yn hawdd. Sut ydych chi am ymateb iddyn nhw?
English: I'd say to the Member that we are acutely aware of the difficulties facing wedding venues, and I'd refer the Member to comments made by the finance Minister, the business Minister, just earlier. But I would also say to the Member that, as a direct result of having a Welsh Government, and having a Wales-only economic resilience fund, tens of millions of pounds - approximately £55 million, to be accurate - has been applied for by businesses in north Wales. In terms of hospitality businesses, more than £5.5 million has been awarded to hundreds of businesses in north Wales that simply would not have been able to get that support if they existed in England. We are going above and beyond what the UK Government is doing in England.
Welsh: Fe fyddwn i'n dweud wrth yr Aelod ein bod ni'n ymwybodol iawn o'r anawsterau sy'n wynebu lleoliadau priodasau, ac fe fyddwn i'n cyfeirio'r Aelod at y sylwadau a wnaeth y Gweinidog Cyllid, y Trefnydd, yn gynharach. Ond fe fyddwn i'n dweud wrth yr Aelod hefyd, o ganlyniad uniongyrchol i gael Llywodraeth i Gymru a chael cronfa cadernid economaidd i Gymru yn unig, fod busnesau yn y Gogledd wedi gwneud cais am ddegau o filiynau o bunnoedd - tua £55 miliwn, a bod yn fanwl gywir. O ran busnesau lletygarwch, mae dros £5.5 miliwn wedi cael ei ddyfarnu i gannoedd o fusnesau'r Gogledd ac ni fyddent wedi gallu cael y cymorth hwnnw pe bydden nhw wedi eu lleoli yn Lloegr. Rydym yn mynd ymhell y tu hwnt i'r hyn y mae Llywodraeth y DU yn ei wneud yn Lloegr.
English: [ Inaudible.] - to scale up public transport, Llywydd, the safety and well-being of all staff and passengers remains our priority. On 8 July, we updated our guidance for operators, helping them to understand how to provide safer workplaces and services for workers and passengers.
Welsh: [ Anghlywadwy.] - i ehangu trafnidiaeth gyhoeddus, Llywydd, mae diogelwch a lles yr holl staff a'r teithwyr yn parhau i fod yn flaenoriaeth i ni. Ar 8 Gorffennaf, fe wnaethom ni ddiweddaru ein canllawiau ar gyfer gweithredwyr, gan eu helpu nhw i ddeall sut i ddarparu gweithleoedd a gwasanaethau mwy diogel i weithwyr a theithwyr.
English: Thank you, Minister. I was very pleased to hear the announcement from the First Minister on Monday that face coverings will become compulsory on public transport from the end of July. I hope that we will extend that to shop workers as soon as possible, personally. It was a very welcome announcement, it was something I'd asked for, it was something trade unions like Unite the Union had campaigned hard for. But of course we recognise too that it is not a silver bullet on its own, and that it is vital that measures like hand washing et cetera go along with the wearing of those face coverings. What steps will the Government take to ensure that there is a really clear understanding of the public in relation to not just wearing face coverings but the importance of taking other steps to protect themselves and other Welsh citizens? Thank you.
Welsh: Diolch yn fawr, Gweinidog. Roeddwn i'n falch iawn o glywed y cyhoeddiad gan y Prif Weinidog ddydd Llun y bydd gorchuddion wyneb yn dod yn orfodol ar drafnidiaeth gyhoeddus o ddiwedd mis Gorffennaf ymlaen. Yn bersonol, rwy'n gobeithio y byddwn ni'n ymestyn hynny i weithwyr mewn siopau cyn gynted ag sy'n bosib. Roedd hwn yn gyhoeddiad a oedd i'w groesawu'n fawr, roedd yn rhywbeth yr oeddwn i wedi gofyn amdano, ac roedd yn rhywbeth yr oedd undebau llafur fel Unite wedi ymgyrchu yn galed drosto. Ond wrth gwrs rydym yn cydnabod hefyd nad yw hwn yn ddatrysiad hud a lledrith ar ei ben ei hun, a'i bod yn hanfodol bod mesurau fel golchi dwylo ac ati yn cyd-fynd â gwisgo'r gorchuddion wyneb hyn. Pa gamau wnaiff y Llywodraeth eu cymryd i sicrhau bod dealltwriaeth eglur iawn gan y cyhoedd o ran nid yn unig wisgo gorchuddion wyneb ond pwysigrwydd cymryd camau eraill i amddiffyn eu hunain a dinasyddion eraill yng Nghymru? Diolch.
English: Well, thank you for that. I acknowledge that Lynne Neagle has been calling for this move for some time, but as the First Minister has set out in some detail earlier, these are difficult judgments and nuanced judgments with a balance of risks. We've been liaising closely with the trade unions, with the operators and with equality groups to work through the detail of this and how to make it operational, because as buses become more heavily used, it's going to be impossible to keep the 2m guidance being observed on buses. So, we're then looking to put in place a series of mitigation measures, including engineering changes, hand washing, sanitiser availability and so on, as well as face coverings. The face coverings alone, as Lynne Neagle acknowledges, is not a silver bullet, as she puts it. So, we've been working hard with the operators to make sure that awareness is raised about the package of things that need to be done to keep people as safe as we can.
Welsh: Wel, diolch i chi am hynny. Rwy'n cydnabod bod Lynne Neagle wedi bod yn galw am hyn ers tro, ond fel y nododd y Prif Weinidog yn fanwl iawn yn gynharach, mae'r rhain yn ddyfarniadau anodd ac amlochrog gyda chydbwysedd o ran risgiau. Rydym wedi bod yn ymgysylltu'n agos â'r undebau llafur, gyda'r gweithredwyr ac â grwpiau cydraddoldeb i weithio drwy'r manylion am hyn a sut i'w weithredu, oherwydd wrth i fysiau weld mwy o bobl yn eu defnyddio, fe fydd hi'n amhosib cadw'r canllawiau 2m yn weithredol arnynt. Felly, rydym yn bwriadu rhoi cyfres o fesurau lliniaru ar waith wedyn, gan gynnwys newidiadau peirianyddol, golchi dwylo, diheintyddion ac ati, yn ogystal â gorchuddion wyneb. Nid yw gorchuddion wyneb yn unig, fel y mae Lynne Neagle yn ei gydnabod, yn ddatrysiad hud a lledrith, fel y dywed. Felly, rydym wedi bod yn gweithio'n galed gyda'r gweithredwyr i wneud yn siŵr y codir ymwybyddiaeth am y pethau y mae angen eu gwneud i gadw pobl mor ddiogel ag y bo modd.
English: Minister, we've known for a long time that the risks associated with air travel are lower, because of the air filtering systems that planes are fitted with, and it looks now as though that sort of technology might be more widely available for other transport. Own Buses in Warrington is thought to be the first bus company in the world to install air cleaning devices across its entire fleet in order to protect its drivers from the risk of airborne transmission of COVID-19. Eighty-six AirBubbl air cleaning devices have been fitted, which filter more than 95 per cent of airborne viruses and contaminated particulates out of the air. It strikes me, Minister, that this is the sort of innovation that would help with dealing with the current pandemic, but is also a good innovation, moving forward, for its own sake anyway. So, is this the sort of technology that perhaps the Welsh Government could look at encouraging buses and perhaps other forms of public transport to adopt moving forward, to make sure that, yes, staff and drivers are protected, but also that it's as clean an environment as possible for the passengers on public transport?
Welsh: Gweinidog, gwyddom ers amser maith bod y risgiau sy'n gysylltiedig â theithio awyr yn is, oherwydd y systemau hidlo aer a osodir mewn awyrennau, ac mae'n edrych nawr fel pe gallai technoleg fel hynny fod ar gael yn fwy eang ar gyfer trafnidiaeth arall. Credir mai bysiau Own Buses yn Warrington yw'r cwmni bysiau cyntaf yn y byd i osod dyfeisiau glanhau aer yn ei fflyd gyfan i amddiffyn gyrwyr rhag y perygl o COVID-19 yn cael ei drosglwyddo yn yr aer. Mae wyth deg a chwech o ddyfeisiau glanhau aer AirBubbl wedi cael eu gosod, sy'n hidlo mwy na 95 y cant o'r feirysau yn yr awyr a gronynnau heintiedig o'r awyr. Mae'n fy nharo i, Gweinidog, mai dyma'r math o arloesi fyddai'n helpu i ymdrin â'r pandemig presennol, ond mae hwn yn arloesi mewn ffordd dda hefyd, sy'n symud ymlaen, er ei fwyn ei hun beth bynnag. Felly, a oes modd i Lywodraeth Cymru annog bysiau ac efallai ddulliau eraill o drafnidiaeth gyhoeddus i fabwysiadu technoleg fel hyn wrth symud ymlaen, i sicrhau, ie, bod y staff a'r gyrwyr yn cael eu hamddiffyn, ond hefyd fod yr amgylchedd mor lân â phosib ar gyfer y teithwyr ar drafnidiaeth gyhoeddus?
English: Well, certainly we're interested in innovations and we'll be keen to look in detail at this example, and there are more low-tech innovations closer to home that have been developed. Edwards Coaches, for example, have been experimenting with plastic shields on their buses to try and get more passengers safely on them. And we're looking at all of these. As ever, the economics of the bus industry is challenging for these kinds of investments and we've been struggling with the operators to find a way to allow them to ramp up services with existing vehicles, given how fragile their business model is, how dependent they are on public subsidy, and how to balance the extra investment needed to put these measures in with their ability to trade as businesses.
Welsh: Wel, mae gennym ddiddordeb yn sicr mewn arloesi ac fe fyddem yn awyddus i edrych yn fanwl ar yr enghraifft hon, ac mae rhagor o arloesi technoleg isel yn nes at adref sydd wedi cael ei ddatblygu. Mae Edwards Coaches, er enghraifft, wedi bod yn arbrofi gyda tharianau wyneb plastig ar eu bysiau nhw i geisio cael mwy yn teithio'n ddiogel arnynt. Ac rydym yn edrych ar bob un o'r rhain. Fel bob amser, mae economeg y diwydiant bysiau yn heriol i'r mathau hyn o fuddsoddiadau. Ac rydym wedi bod yn ymdrechu gyda'r gweithredwyr i ddod o hyd i ffordd o roi hwb i'w gwasanaethau gyda'u cerbydau presennol, o gofio pa mor fregus yw eu model busnes nhw, a pha mor ddibynnol ydynt ar gymhorthdal cyhoeddus, a sut i gydbwyso'r buddsoddiad ychwanegol sydd ei angen i roi'r mesurau hyn ar waith â'u gallu nhw i fasnachu fel busnesau.
English: Yes, indeed. We have been funding Swansea Council, Llywydd, to develop, with the region, a package of proposals to develop a south Wales metro. We have funded that to the tune of some £2 million in the last few years, and we're now looking to accelerate that by involving Transport for Wales to take forward the next stage.
Welsh: Gwnaf, yn wir. Rydym wedi bod yn ariannu Cyngor Abertawe, Llywydd, i ddatblygu, gyda'r rhanbarth, becyn o gynigion i ddatblygu Metro De Cymru. Rydym wedi ariannu hynny hyd at ryw £2 filiwn yn ystod y blynyddoedd diwethaf, ac rydym yn bwriadu cyflymu hynny nawr drwy gynnwys Trafnidiaeth Cymru i symud ymlaen â'r cam nesaf.
English: Minister, development of a metro in Swansea bay and the western Valleys is vital in terms of reducing travel times and congestion in and around Swansea, and in terms of generating economic development in our Valleys communities. However, despite funding for a feasibility study being agreed in 2017, we have received very little in the way of Welsh Government updates on this scheme. Can you outline when you expect the feasibility study to be made public, and when you expect to make a decision on the scheme? And do you agree that it is important that light rail options in areas such as the Swansea and Amman valleys should form part of that feasibility work?
Welsh: Gweinidog, mae datblygu Metro ym Mae Abertawe a'r Cymoedd gorllewinol yn hanfodol er mwyn lleihau amseroedd teithio a thagfeydd yn Abertawe a'r cyffiniau, ac er mwyn sbarduno datblygu economaidd yn ein cymunedau ni yn y Cymoedd. Serch hynny, er y cytunwyd ar gyllid i gynnal astudiaeth ddichonoldeb yn 2017, nid ydym wedi cael fawr ddim o'r wybodaeth ddiweddaraf am y cynllun hwn gan Lywodraeth Cymru. A wnewch chi amlinellu pryd yr ydych yn disgwyl i'r astudiaeth ddichonoldeb gael ei gwneud yn gyhoeddus, a phryd yr ydych yn disgwyl gwneud penderfyniad ar y cynllun? Ac a ydych chi'n cytuno ei bod yn bwysig y dylai dewisiadau rheilffyrdd ysgafn mewn ardaloedd fel Cwm Tawe a Chwm Aman fod yn rhan o'r gwaith dichonoldeb hwnnw?
English: Well, I share the Member's interest in getting this proposal accelerated. I've had a long interest in developing a Swansea bay metro and I am frustrated at the progress to date. It's one the reasons why we've asked Transport for Wales, as part of the remit letter, to take a role in developing these proposals forward. There has, as I say, been work going on within the region by the local authorities themselves, and they have developed an initial package of measures, including new long-distance and local metro rail services along the currently under-utilised Swansea district line, which would offer reduced journey times from west Wales to Swansea and Cardiff and across the border. The new metro service would, via new rail infrastructure and a number of new stations and strategic park-and-ride sites, connect Swansea, Neath and Llanelli together better. We're also, as part of it, looking at enhancing the expanding bus services in the Swansea bay region. And I agree with Dai Lloyd that that also needs to include light rail. Clearly, the Swansea bay context is different from the central Valleys metro context, where there already is far greater rail coverage and infrastructure. And to make a metro meaningful as a turn-up-and-go service in the south-west would need to go beyond looking at heavy rail, and a mixture of light rail, bus rapid transport, active travel and bus prioritisation measures.
Welsh: Wel, rwy'n rhannu diddordeb yr Aelod o ran sicrhau y caiff y cynnig hwn ei gyflymu. Mae gennyf ddiddordeb mawr mewn datblygu Metro ym Mae Abertawe ac rwy'n teimlo'n rhwystredig o ran y cynnydd sydd wedi bod hyd yn hyn. Dyma un o'r rhesymau pam rydym wedi gofyn i Drafnidiaeth Cymru, yn rhan o'r llythyr cylch gwaith, fod â swyddogaeth wrth ddatblygu'r cynigion hyn. Fel y dywedais, mae gwaith wedi bod yn mynd rhagddo yn y rhanbarth gan yr awdurdodau lleol eu hunain, ac maent wedi datblygu pecyn cychwynnol o fesurau, gan gynnwys gwasanaethau rheilffyrdd Metro pellter hir a lleol newydd ar hyd rheilffordd ardal Abertawe, nad oes digon o ddefnydd ohoni ar hyn o bryd. Byddai hyn yn cwtogi ar yr amseroedd teithio rhwng y Gorllewin i Abertawe a Chaerdydd a thros y ffin. Fe fyddai'r gwasanaeth Metro newydd, drwy seilwaith rheilffyrdd newydd a nifer o orsafoedd newydd a safleoedd parcio a theithio strategol, yn cysylltu Abertawe, Castell-nedd a Llanelli yn fwy effeithiol. Rydym ni hefyd, fel rhan o hyn, yn edrych ar wella'r gwasanaethau bysiau sy'n ehangu yn rhanbarth Bae Abertawe. Ac rwy'n cytuno â Dai Lloyd bod angen i hynny gynnwys rheilffyrdd ysgafn hefyd. Yn amlwg, mae cyd-destun Bae Abertawe yn wahanol i gyd-destun Metro'r Cymoedd canolog, lle ceir llawer mwy o wasanaethau a seilwaith rheilffyrdd eisoes. Ac er mwyn i'r Metro fod yn wasanaeth ystyrlon 'troi fyny a mynd' yn y De-orllewin, fe fyddai'n rhaid mynd y tu hwnt i edrych ar reilffyrdd trwm, a chael cymysgedd o reilffyrdd ysgafn, trafnidiaeth bws cyflym, teithio llesol a mesurau blaenoriaethu bysiau.
English: The impetus for the Swansea bay metro came from repeated calls in this Chamber for a transport system underpinning the city deal, and I'm pleased now that Transport for Wales is working with Welsh Government and local authorities to develop plans, particularly for that faster service to the west and south Wales. I've made the case before that a parkway would certainly support that later aim as well as improve the opportunities for active travel and the type of rail that Dai Lloyd was talking about. I accept that this is a devolved matter, but finance from the UK Government is on the table for a parkway, so wouldn't it be sensible for Transport for Wales and the other partners to include the UK Government in - [ Inaudible.] - because they are partners in the city deal, after all, rather than, perhaps, just present them with a bill at the end or claim lack of investment?
Welsh: Daeth y symbyliad ar gyfer Metro Bae Abertawe yn sgil galwadau niferus yn y Siambr hon am system drafnidiaeth sy'n sail i'r fargen ddinesig, ac rwy'n falch nawr bod Trafnidiaeth Cymru yn gweithio gyda Llywodraeth Cymru ac awdurdodau lleol i ddatblygu cynlluniau, yn arbennig ar gyfer y gwasanaeth cyflymach hwnnw i'r Gorllewin a'r De. Rwyf wedi cyflwyno'r achos o'r blaen y byddai parcffordd yn siŵr o gefnogi'r nod diweddarach hwnnw yn ogystal â gwella'r cyfleoedd ar gyfer teithio llesol a'r math o reilffyrdd yr oedd Dai Lloyd yn sôn amdanynt. Rwy'n derbyn mai mater a gafodd ei ddatganoli yw hwn, ond mae cyllid gan Lywodraeth y DU ar gael ar gyfer parcffordd, felly oni fyddai'n ddoeth i Drafnidiaeth Cymru a'r partneriaid eraill gynnwys Llywodraeth y DU yn - [ Anghlywadwy.] - am eu bod nhw'n bartneriaid yn y fargen ddinesig, wedi'r cyfan, yn hytrach nag, efallai, gyflwyno bil iddyn nhw ar y diwedd neu honni bod diffyg buddsoddiad?
English: Yes, of course. We've previously awarded Bridgend council £300,000 in local transport grants to appraise options in Pencoed. This scheme would contribute greatly towards alleviating road and rail congestion in Pencoed and in the surrounding areas.
Welsh: Gwnaf, wrth gwrs. Rydym wedi rhoi grantiau trafnidiaeth lleol o £300,000 i gyngor Pen-y-bont ar Ogwr cyn hyn i werthuso'r dewisiadau ym Mhencoed. Fe fyddai'r cynllun hwn yn cyfrannu llawer at liniaru tagfeydd ar y ffyrdd a'r rheilffyrdd ym Mhencoed ac yn yr ardaloedd cyfagos.
English: I thank the Minister for that response and for the continuing Welsh Government support and interest within this project. He'll be pleased to know that the meetings, chaired by myself and Chris Elmore MP, which bring together Network Rail, TfW, Bridgend County Borough Council, Welsh Government interest, but also the local town council, who have been a major champion of this, and along with an observer from the Secretary of State's office as well - . The secret of this is bringing all those parties together to unlock the split that currently goes right through the centre of Pencoed as a town and stymies both social and economic development. So, in raising this question, I'm seeking the continued support of Welsh Government, who've helped to drive this forward with the feasibility study. And at the last meeting, the Minister will be pleased to know that we saw the second phase of that initial study completed, and it's pointing us in the right direction, but we will never get this done unless we also have Department for Transport and UK Government funded into it as well. So, will he also add his shoulder to that in his discussions with the Secretary of State for Wales and UK Ministers?
Welsh: Rwy'n diolch i'r Gweinidog am yr ymateb yna ac am y gefnogaeth a'r diddordeb parhaus o du Llywodraeth Cymru i'r prosiect hwn. Fe fydd ef yn falch o wybod bod y cyfarfodydd, sy'n cael eu cadeirio gan Chris Elmore AS a minnau, yn dwyn ynghyd Network Rail, Trafnidiaeth Cymru, Cyngor Bwrdeistref Sirol Pen-y-bont ar Ogwr, diddordeb Llywodraeth Cymru, ond y cyngor tref lleol hefyd, sydd wedi bod yn bencampwr pwysig yn hyn o beth, ac arsylwr o Swyddfa'r Ysgrifennydd Gwladol hefyd - . Cyfrinach hyn i gyd yw dod â'r holl bartïon hynny at ei gilydd i ddatgloi'r hollt sy'n ymestyn ar hyn o bryd drwy ganol tref Pen-coed ac yn mygu datblygiad cymdeithasol ac economaidd fel ei gilydd. Felly, wrth godi'r cwestiwn hwn, rwy'n ceisio cefnogaeth barhaus Llywodraeth Cymru, sydd wedi helpu wrth fwrw ymlaen â hyn gyda'r astudiaeth ddichonoldeb. Ac yn y cyfarfod diwethaf, fe fydd y Gweinidog yn falch o wybod inni weld ail gam yr astudiaeth gychwynnol honno'n cael ei gwblhau, ac mae'n ein llywio ni tua'r cyfeiriad iawn. Ond ni fydd hyn yn cael ei gyflawni byth oni bai fod yr Adran Drafnidiaeth a Llywodraeth y DU yn ei ariannu hefyd. Felly, a wnaiff yntau hefyd ysgwyddo peth o'r baich hwnnw yn ei drafodaethau ef gydag Ysgrifennydd Gwladol Cymru a Gweinidogion y DU?
English: Well, most certainly I will, and I'd like to thank Huw again for the question about this important project, which could make a huge difference in terms of connectivity and speedy transportation between communities in and around his constituency. We're continuing to engage, as I know the Member is aware, with Network Rail on taking forward this scheme. We've encouraged Network Rail to include the project on the list of proposals for funding under the Network Rail DfT light scheme. We've allocated funding, I'm pleased to be able to say, totalling more than £5 million in this financial year for the metro plus schemes, and I understand that Bridgend council will be progressing work through this funding opportunity. But as the Member has stated, rail infrastructure outside of the core Valleys lines is not devolved and still remains the responsibility of UK Government. So, it's absolutely vital that the UK Government invests in this area as it attempts to level up. Removing the level crossing at Pencoed would make a very significant difference indeed.
Welsh: Wel, yn sicr, fe wnaf i hynny, ac fe hoffwn i ddiolch i Huw unwaith eto am y cwestiwn ynglŷn â'r prosiect pwysig hwn, a allai wneud gwahaniaeth enfawr o ran cysylltedd a chludiant cyflym rhwng cymunedau yn ei etholaeth ef ac o'i hamgylch. Mae'r Aelod yn ymwybodol, rwy'n gwybod, ein bod ni'n parhau i ymgysylltu â Network Rail ynghylch bwrw ymlaen â'r cynllun hwn. Rydym wedi annog Network Rail i gynnwys y prosiect ar y rhestr o gynigion am arian o dan gynllun rheilffyrdd ysgafn Adran Drafnidiaeth Network Rail. Rydym wedi dyrannu cyllid, rwy'n falch o allu dweud, sef cyfanswm o fwy na £5 miliwn yn y flwyddyn ariannol hon ar gyfer y cynlluniau metro plus, ac rwy'n deall y bydd Cyngor Pen-y-bont ar Ogwr yn bwrw ymlaen â gwaith drwy'r cyfle hwn i gael ei ariannu. Ond fel y dywedodd yr Aelod, ni chafodd y seilwaith rheilffyrdd y tu allan i reilffyrdd craidd y Cymoedd ei ddatganoli a chyfrifoldeb Llywodraeth y DU yw hwn o hyd. Felly, mae'n gwbl hanfodol i Lywodraeth y DU fuddsoddi yn y maes hwn wrth iddo geisio datblygu er gwell. Fe fyddai dileu'r groesfan ym Mhencoed yn gwneud gwahaniaeth sylweddol iawn.